**Elijah Jordan Wood** (\* 28. január 1981, Cedar Rapids, Iowa, USA) je americký filmový herec.

S herectvom začal už ako osemročný. Medzi jeho najvýznamnejšie roly patrí Frodo (v anglickom origináli *Frodo Baggins*), ktorého stvárnil vo filmovej trilógii *Pán prsteňov* (2001 – 2003, v origináli *The Lord of the Rings*) režiséra Petra Jacksona. Vďaka tejto role sa meno Elijah Wood zapísalo do širokého povedomia nielen milovníkov fantasy žánru. Napriek tomu ešte v „pred-frodovskom" období hral v niekoľkých kritikmi veľmi dobre hodnotených filmoch, napr. *Avalon* (1990), *Strom snov* (pôvodný názov *The War*, 1994) alebo *Ľadová búrka* (*The Ice Storm*) z roku 1997. Po *Pánovi prsteňov* hral prevažne v nízkorozpočtových nezávislých snímkoch a jeho roly by sa dali označiť za menšie. Do tejto kategórie možno zaradiť snímky ako *Večný svit nepoškvrnenej mysle* (*Eternal Sunshine of the Spotless Mind*) z roku 2004, *Sin City – mesto hriechu* (*Sin City*), *Úplne osvetlené* (*Everything Is Illuminated*), *Hooligans* (*Green Street Hooligans*) – všetky z roku 2005, alebo najnovší film *Paris, je t'aime* z tohto roku.

Životopis
---------

### Detstvo

Woodov herecký talent sa začal prejavovať už vo veľmi mladom veku, ale výraznejšie sa začal uplatňovať až na základnej škole. Najprv si zahral menšiu rolu v školskom predstavení muzikálu *The Sound of Music* a o rok neskôr už získal titulnú rolu v predstavení *Čarodejník zo zeme Oz*. Od roku 1988 Wood príležitostne pracoval ako detský model a herec v regionálnych reklamách, ale jeho skutočná filmová kariéra sa začala, keď mal deväť rokov. V tomto veku ho jeho matka prihlásila do súťaže na hľadanie nových talentov Annual International Modeling and Talent Association Convention, kde si ho takmer okamžite všimol hľadač talentov Gary Scalzo, ktorý Woodovi odporučil, aby sa stal hercom. I na základe tohto odporúčania sa rodina rozhodla presťahovať do Los Angeles.

Svoju prvú profesionálnu rolu získal vo videoklipe speváčky Pauly Abdul. Potom nasledovala malá rolička v snímke *Návrat do budúcnosti II.* (*Back to the Future II*) z roku 1989. V roku 1990 na seba výrazne upozornil svojím výkonom vo filme *Avalon*, čo mu takmer okamžite prinieslo ďalšie pracovné ponuky. Zahral si napr. vo filmoch *Vnútorné záležitosti* (*Internal Affairs*) s Richardom Gerem z roku 1990, *Prázdniny v ráji* (*Paradise*, 1991) s Melanie Griffith a Donom Johnsonom, *Navždy mladý* (*Forever Young*, 1992), kde si Wood zahral s Melom Gibsonom a Jamie Lee Curtisovou alebo *Dobrý synček* (*The Good Son*, 1993), kde sa mu hereckým partnerom stal, vtedajšia detská hviezda prvej veľkosti, Macaulay Culkin.

### Dospievanie

V rokoch 1994 – 1999 si Wood zahral v dvoch kritikou vysoko hodnotených filmoch – *Strom snov* (*The War*, 1994), kde mu hereckým partnerom bol Kevin Costner a vo filme režiséra Anga Leeho z roku 1997 *Ľadová búrka* (*The Ice Storm*). V oboch filmoch Wood dokázal, že prestáva byť len detskou hviezdičkou a stáva sa nadmieru talentovaným mladým hercom.

Napriek tomu si Wood dokáže vyberať herecky veľmi príťažlivé a zaujímavé roly, nezanevrel ani na účasť vo väčších filmoch či vo filmoch tzv. „ľahších" žánrov. Do tejto kategórie sa dajú zaradiť snímky *Flipper* (1996), *Drvivý dopad* (*Deep Impact*) alebo *Fakulta* (*The Faculty*), oba filmy z roku 1998. Práve pri nakrúcaní *Fakulty* sa Wood dozvedá o castingu na rolu do veľkofilmu *Pán prsteňov*, a napriek tomu, že pozná úmysel režiséra Petra Jacksona obsadiť rolu hobitov len britskými hercami, rozhodne sa uchádzať o rolu Froda, jednu z najdôležitejších postáv v Tolkienovej trilógii. Rolu nakoniec získal a táto udalosť významne ovplyvnila nielen jeho profesionálny, ale i súkromný život.

### Éra Pána prsteňov

Roky 1999 – 2003 boli pre Wooda úplne výnimočnou skúsenosťou. On sám o nich hovorí ako o vôbec najväčšej profesionálnej aj osobnej skúsenosti, ktorú mal možnosť zažiť. V tomto období totiž nakrúcal na Novom Zélande všetky tri diely *Pána prsteňov*. Zážitok je o to silnejší, že sa celá trilógie nakrúcala naraz. Wood spoznal nakrúcanie skutočného veľkofilmu, ale v neobvykle rodinnej a priateľskej atmosfére.

Napriek veľmi intenzívnej práci na trilógii však Wood stíha hrať aj v iných projektoch: *Reťaz bláznov* (*Chain of Fools*, 2000), *Sladkých 17* (*Try seventeen* alebo tiež *All I Want*, 2002), *Prach a popol* (*Ash Wednesday*, 2002) a *Spy Kids 3-D: Game Over* (2003). 

### Obdobie odpočinku

Po nakrútení *Pána prsteňov* sa Wood rozhodol nastúpiť inú, intímnejšiu filmovú cestu. Úmyselne volí menšie, skôr nezávislé snímky, ktoré mu poskytujú neveľké, ale zaujímavé roly. Roly, ktoré svojou povahou zámerne kontrastujú s milým, sympatickým a priateľským Frodom. Nech už je to ľahko úchylný, neeticky konajúci Patrick z filmu *Večný svit nepoškvrnenej mysle* (*Eternal Sunshine of the Spotless Mind*, 2004), tichý kanibal Kevin z Rodriguezovho *Sin City – mesto hriechu* (*Sin City*, 2005), introvertný podivín Jonathan, hľadajúci na Ukrajine ženu, ktorá za druhej svetovej vojny zachránila jeho dedka v režijnej prvotine amerického herca Lieva Schreibera *Úplne osvetlené* (*Everything Is Illuminated*, 2005) alebo najprv vzorný americký študent Matt, ktorý je po nespravodlivom obvinení tesne pred promóciou vyhodený z Harvardu a ktorý vďaka tomu spozná drsný svet anglických „hooligans" v snímke *Hooligans* (*Green Street Hooligans*, 2005), všetky zmieňované Woodove postavy v sebe majú niečo viac či menej znepokojivého, podivného až perverzného. Ale pre herca, ktorý je stále spájaný predovšetkým s rolou Froda, je tento typ rolí najlepším spôsobom, ako pomaly ale isto vystúpiť z tieňa *Pána prsteňov*.

### Najnovšie projekty

V roku 2006 sa vo Woodovej filmografii objavujú štyri snímky – už dokončený *Paris, je t’aime*, film poskladaný z päťminútových snímok dvadsiatich rôznych režisérov všetkých možných štýlov a žánrov, vypovedajúcich o živote vo vybraných častiach Paríža, a animovaný *Happy Feet*, kde Wood prepožičal hlas tučniakovi, ktorý ako jediný v Zemi tučniakov nevie spievať, a ďalšie dva filmy v postprodukcii – *Day Zero*, film o troch priateľoch povolaných do armády v dobe krízy, a *Bobby*, fiktívny príbeh dvadsiatichdvoch ľudí, ovplyvnených poslednými hodinami života senátora Roberta Kennedyho, kandidáta na prezidenta USA.

Filmografia
-----------

* **1989**
	+ *Návrat do budúcnosti II* (*Back to the Future II*) – chlapec hrajúci videohru (Video Game Boy)
* **1990**
	+ *Avalon* – Michael Kaye
	+ *Child in the Night* (**TV**) – Luke
	+ *Internal Affairs* – Sean Stretch
* **1991**
	+ *Prázdniny v ráji* (*Paradise*) – Willard Young
* **1992**
	+ *Day-O* (**TV**) – Dayo
	+ *Radio Flyer* – Mike
	+ *Navždy mladý* (*Forever Young*) – Nat Cooper
	+ *The Witness* (**TV**) – Malý chlapec (Little Boy)
* **1993**
	+ *Dobrodružstvá Hucka Finna* (*The Adventures of Huck Finn/The Adventures of Huckleberry Finn*) – Huckleberry Finn
	+ *Dobrý synček* (*The Good Son*) – Mark Evans
* **1994**
	+ *Strom snov* (*The War*) – Stuart „Stu" Simmons
	+ *Všade dobre, doma najlepšie* (*North*) – North
* **1996**
	+ *Flipper* (*Flipper*) – Sandy
* **1997**
	+ *Ľadová búrka* (*The Ice Storm*) – Mikey Carver
	+ *Oliver Twist* (**TV**) – Jack Dawkins (Jack „The Artful Dodger" Dawkins)
* **1998**
	+ *Drvivý dopad* (*Deep Impact*) – Leo Beiderman
	+ *Fakulta* (*The Faculty*) – Casey Connor
* **1999**
	+ *Čierna a biela* (*Black and White*) – Wren
	+ *Črepiny spomienok* (*The Bumblebee Flies Anyway*) – Barney Snow
* **2000**
	+ *Reťaz bláznov* (*Chain of Fools*) – Mikey
* **2001**
	+ *Pán prsteňov: Spoločenstvo Prsteňa* (*The Lord of the Rings: The Fellowship of the Ring*) – Frodo (Frodo Baggins)
* **2002**
	+ *The Adventures of Tom Thumb & Thumbelina* – Tom Thumb (hlas)
	+ *Pán prsteňov: Dve veže* (*The Lord of the Rings: The Two Towers*) – Frodo (Frodo Baggins)
	+ *Prach a popol* (*Ash Wednesday*) – Sean Sullivan
	+ *Sladkých 17* (*Try Seventeen/All I Want*) – Jones Dillon
* **2003**
	+ *Pán prsteňov: Návrat kráľa* (*The Lord of the Rings: The Return of the King*) – Frodo (Frodo Baggins)
	+ *Spy Kids 3-D: Game Over* (The Guy)
* **2005**
	+ *Hooligans* (*Green Street Hooligans*) – Matt Buckner
	+ *Úplne osvetlené* (*Everything Is Illuminated*) – Jonathan Safran Foer
	+ *Sin City – mesto hriechu* (*Sin City*) – Kevin
* **2004**
	+ *Večný svit nepoškvrnenej mysle* (*Eternal Sunshine of the Spotless Mind*) – Patrick
* **2006**
	+ *Bobby* – William
	+ *Day Zero* – Aaron Feller
	+ *Happy Feet* – Mumble (hlas)
	+ *Paris, je t’aime* – mladý americký turista v časti *Quartier de la Madeleine*
* **2010**
	+ *Full of Regret* – Mouse, nájomný vrah
* **2011**
	+ *I Think Bad Thoughts* – Mouse, nájomný vrah
* **2012**
	+ *The Ballad of Danko Jones* – Mouse, nájomný vrah
	+ *Hobit: Neočakávaná cesta* - Frodo (Frodo Baggins)

Použité zdroje
--------------

* *Anglické*
	+ Academy of Motion Picture Arts and Sciences
	+ Always & Forever // Elijah Wood
	+ Anglická Wikipedie
	+ ElijahNet
	+ Internet Movie Database

* *České*
	+ Česko-Slovenská Filmová Databáze

* *Francúzske*
	+ Allocine
	+ Biosstars
	+ Cinefil
	+ Comme au cinéma

Pozri aj
--------

* Frodo Baggins
* Michal Hallon

Iné projekty
------------

Commons
* Spolupracuj na Commons Commons ponúka multimediálne súbory na tému **Elijah Wood**

Externé odkazy
--------------

* Elijah Wood v Internet Movie Database (po anglicky)

| * z
* d
* u
Držitelia ceny Saturn Award pre najlepšieho mladého herca |
| --- |
| 1984 - 1999 | 
* Noah Hathaway (1984)
* Barret Oliver (1985)
* Carrie Henn (1986)
* Kirk Cameron (1987)
* Fred Savage (1988)
* Adán Jodorowsky (1989/90)
* Edward Furlong (1991)
* Scott Weinger (1992)
* Elijah Wood (1993)
* Kirsten Dunstová (1994)
* Christina Ricciová (1995)
* Lucas Black (1996)
* Jena Malonová (1997)
* Tobey Maguire (1998)
* Haley Joel Osment (1999)

 |
| 2000 - súčasnosť | 
* Devon Sawa (2000)
* Haley Joel Osment (2001)
* Tyler Hoechlin (2002)
* Jeremy Sumpter (2003)
* Emmy Rossumová (2004)
* Dakota Fanningová (2005)
* Ivana Baquerová-Macíasová (2006)
* Freddie Highmore (2007)
* Jaden Smith (2008)
* Saoirse Ronanová (2009)
* Chloë Grace Moretzová (2010)
* Joel Courtney (2011)
* Suraj Sharma (2012)
* Chloë Grace Moretzová (2013)
* Mackenzie Foyová (2014)
* Ty Simpkins (2015)
* Tom Holland (2016)
* Tom Holland (2017)
* Tom Holland (2018/2019)
* Kyliegh Curran (2019/2020)
* Finn Wolfhard (2021/2022)

 |

| * z
* d
* u
Držitelia ceny Saturn Award pre najlepšieho herca |
| --- |
| 1974 - 1999 | 
* James Caan/Don Johnson (1974/75)
* David Bowie/Gregory Peck (1976)
* George Burns (1977)
* Warren Beatty (1978)
* George Hamilton (1979)
* Mark Hamill (1980)
* Harrison Ford (1981)
* William Shatner (1982)
* Mark Hamill (1983)
* Jeff Bridges (1984)
* Michael J. Fox (1985)
* Jeff Goldblum (1986)
* Jack Nicholson (1987)
* Tom Hanks (1988)
* Jeff Daniels (1989/90)
* Anthony Hopkins (1991)
* Gary Oldman (1992)
* Robert Downey Jr. (1993)
* Martin Landau (1994)
* George Clooney (1995)
* Eddie Murphy (1996)
* Pierce Brosnan (1997)
* James Woods (1998)
* Tim Allen (1999)

 |
| 2000 - súčasnosť | 
* Hugh Jackman (2000)
* Tom Cruise (2001)
* Robin Williams (2002)
* Elijah Wood (2003)
* Tobey Maguire (2004)
* Christian Bale (2005)
* Brandon Routh (2006)
* Will Smith (2007)
* Robert Downey Jr. (2008)
* Sam Worthington (2009)
* Jeff Bridges (2010)
* Michael Shannon (2011)
* Matthew McConaughey (2012)
* Robert Downey Jr. (2013)
* Chris Pratt (2014)
* Harrison Ford (2015)
* Ryan Reynolds (2016)
* Mark Hamill (2017)
* Robert Downey Jr. (2018/2019)
* John David Washington (2019/2020)
* Tom Cruise (2021(2022)

 |

| * z
* d
* u
Držitelia ceny Young Artist Award pre najlepšieho mladého herca v celovečernom filme |
| --- |
| 1979 - 1989 | 
* Dennis Christopher (1979)
* Justin Henry (1980)
* Ricky Schroder (1981)
* Henry Thomas (1982)
* C. Thomas Howell (1983)
* Anthony Michael Hall (1984)
* Sean Astin (1985)
* Peter Billingsley (1986)
* River Phoenix / Fred Savage / Patrick Dempsey / Corey Feldman (1987)
* Christian Bale / Corey Feldman / Corey Haim / Lukas Haas (1988)
* Sean Astin (1989)

 |
| 1990 - 1999 | 
* Macaulay Culkin (1990)
* Ethan Randall (1991)
* Elijah Wood (1992)
* Edward Furlong / Jason James Richter / Mason Gamble (1993)
* Brad Renfro (1994)
* Wil Horneff (1995)
* Lucas Black (1996)
* Blake Heron / Kevin Zegers (1997)
* Miko Hughes (1998)
* Haley Joel Osment (1999)

 |
| 2000 - 2009 | 
* Rob Brown (2000)
* Anton Yelchin (2001)
* Tyler Hoechlin (2002)
* Jeremy Sumpter (2003)
* Jamie Bell (2004)
* Josh Hutcherson (2005)
* Logan Lerman (2006)
* Josh Hutcherson (2007)
* Nate Hartley (2008)
* Max Records (2009)

 |
| 2010 - 2019 | 
* Jaden Smith (2010)
* Dakota Goyo (2011)
* Tom Holland (2012)
* Miles Elliot (2013)
* Reese Hartwig (2014)
* Jared Breeze / Steele Stebbins / Michael Grant (2015)
* Julian Feder (2016)
* Jacob Tremblay (2017)
* Christopher Convery (2018)
* Christian Convery (2019)

 |

Autoritné údaje: * BnF: 14053905p
* GND: 132286343
* ISNI: 0000 0001 1024 7216
* LCCN: no95060318
* NK ČR: js20030220001
* VIAF: 34660423
* WorldCat: lccn-no95060318